**Հ Ի Մ Ն Ա Վ Ո Ր ՈՒ Մ**

**Բյուջեում նախատեսվող փոփոխությունների**

1. Հաշվի առնելով Հայաստանի Հանրապետության Կառավարության 2020 թվականի փետրվարի 13-ի N 166-Ն որոշումը համայնքի վարչական բյուջեի Ընթացիկ ներքին պաշտոնական դրամաշնորհներ տողն ավելացնել 47411.7 հազար դրամով՝ որպես Սիսիանի համայնքին նվազագույն աշխատավարձի բարձրացմամբ պայմանավորված ֆինանսական փոխհատուցում:
2. Պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցներն ավելացնել 38.8 հազար դրամով՝ հաշվի առնելով Հայաստանի Հանրապետության Կառավարության համապատասխան որոշման նախագիծը:
3. Համայնքի վարչական բյուջեի ծախսային մասի պահուստային ֆոնդն ավելացնել 47450.5 հազար դրամով՝ հաշվի առնելով սույն հիմնավորման 1-ին և 2-րդ կետերով ստացվող լրացուցիչ եկամուտները:
4. Հիմք ընդունելով համայնքի ավագանու 2020 թվականի հունվարի 24-ի 06-Ա որոշումը (համայնքի սեփականություն համարվող գույքի /հողամասերի, շենքերի և շինությունների/ օտարման 2020 թվականի ծրագիր) հողի իրացումից մուտքերն ավելացնել 1000.0 հազար դրամով:
5. Համայնքի բյուջեի ֆոնդային մասի ծախսերի պահուստային ֆոնդից 1280.0 հազար դրամ հատկացնել նախադպրոցական կրթության 09.1.1 դասի 5113 /շենքերի և շինությունների կապիտալ վերանորոգում/ հոդվածին՝ հաշվի առնելով աշխատակազմի քաղաքաշինության և տնտեսության ոլորտը համակարգող բաժնի պետի զեկուցագրերը համայնքի Տոլորս և Վաղատին բնակավայրերում ևս սուբվենցիոն ծրագրով նախատեսվող նախակրթարանների կապիտալ վերանորոգման աշխատանքների համար նախագծանախահաշվային փաստաթղթերի ձեռքբերման վերաբերյալ:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**27.02.2020թ.**

**Տ Ե Ղ Ե Կ Ա Ն Ք**

Սույն նախագծի ընդունումից հետո համայնքի բյուջեի եկամուտներն ու ծախսերը կավելանան 47450.5 հազար դրամով:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**27.02.2020թ.**